Kompetenceprofil for afløsere i Juvelhuset

**Fleksibel** Du er omstillingsparat, og tager udgangspunkt i den forhåndenværende situation. Du kan træde til med kort varsel, når det er nødvendigt.

**Situationsfornemmelse**Du er god til at stikke en finger i jorden og have fornemmelse for dine omgivelser. Du tilpasser din adfærd til den aktuelle situation.

**Handlekraftig** Du er i stand til at tage selvstændige initiativer, når situationen kræver det, og du er god til at lægge mærke til, og danne dig overblik over, hvornår situationen kræver handling.

**Nysgerrig** Du har lyst til at lære, du spørger når du undrer dig eller er i tvivl, og du er god til at kommunikere dine tanker ud til andre på en ligefrem, ærlig og respektfuld måde.

**Lydhør** Du er indstillet på at være loyal overfor de samarbejdsaftaler, der allerede måtte være indgået, og du følger gerne op. Du er villig til at tage følgeskab. Du er god til at leve dig ind i andre menneskers oplevelse af virkeligheden, og du optræder med respekt for forskelligheder.

**Samarbejdsvillig** Du indgår i respektfulde samarbejdsrelationer, hvor du kommunikerer dine tanker og meninger ud, og samtidig anerkender den andens.

**Ansvarlig** Du er bevidst om din rolle her i Juvelhuset, og tager ansvar for den samlede opgaveløsning, alt fra det praktiske arbejde til relationsarbejdet. Samtidig tager du ansvar for din del af samspillet, og er bevidst om at bidrage til, at skabe god og tryg stemning samt et godt arbejdsmiljø.

**Humoristisk** Du har en grundlæggende positiv indstilling til andre mennesker, og er god til at få øje på den humoristiske vinkel på en episode. Du véd, at humor bløder op for konflikter og gør dét, der er svært, lettere at bære. Du er ikke bange for at ”dumme” dig.

**Medicinhåndtering**Du tilbydes et kursus i medicin og derefter en lokal oplæring i Juvelhuset ved fast personale. Derefter får du kompetence til at uddele medicin, der er opmålt, og eventuelt give medicin efter behov.